NATO priešakinių pajėgų bataliono kovinė grupė (Lietuva)

NATO priešakinių pajėgų bataliono kovinė grupė Lietuvoje () - NATO priešakinių pajėgų bataliono karinis vienetas, dislokuotas Lietuvoje. 

NATO priešakinių pajėgų bataliono kovinė grupė yra dislokuota Rukloje (Jonavos r.) ir yra integruota į Lietuvos kariuomenės Mechanizuotosios pėstininkų brigados „Geležinis Vilkas“ sudėtį. 

Taikos metu NATO priešakinių pajėgų batalionas dalyvauja pratybose su Lietuvos kariuomene, o krizės ar konflikto atveju gintų Lietuvą kartu su Lietuvos ginkluotomis ir papildomai atvykstančiomis sąjungininkų pajėgomis. Lietuvoje dislokuojamą NATO priešakinių pajėgų bataliono kovinę grupę sudaro štabas ir štabo kuopa, aprūpinimo kuopa, trys–keturios kovinės kuopos. Be to, priskiriami  ir įvairūs kovinės paramos vienetai. Sąjungininkų bataliono kovinė grupė pagal poreikį (pvz. grėsmė, pratybos ir pan.) gali būti pastiprinama.Lietuva ir NATO. Visuotinė lietuvių enciklopedija. Nuoroda tikrinta 2023-08-04.„Geležinis Vilkas“. Visuotinė lietuvių enciklopedija. Nuoroda tikrinta 2023-08-04.Tarnybą Lietuvoje pradėjo nauja NATO priešakinių pajėgų kovinės grupės rotacija. lrytas.lt. Nuoroda tikrinta 2023-08-04. Pilnos sudėties NATO priešakinių pajėgų kovinė grupė treniruojasi pratybose „Rising bull“. lrt.lt. Nuoroda tikrinta 2023-08-04.NATO priešakinių pajėgų bataliono Lietuvoje vadas: atgrasysime, o prireikus, ginsime Lietuvos teritoriją . Krašto apsaugos ministerija. Nuoroda tikrinta 2023-08-04.

 Istorija 

NATO viršūnių susitikime 2016 m. liepos mėn. Varšuvoje priimtas bendras Aljanso sprendimas nuo 2017 m. Baltijos šalyse ir Lenkijoje dislokuoti po NATO priešakinių pajėgų bataliono kovinę grupę. 

Lietuvoje nuo 2017 m. vasario mėn. dislokuotai NATO priešakinių pajėgų bataliono kovinei grupei vadovauja Vokietija. Nuo dislokavimo pradžios kartu su Lietuvos kariais rotuodamiesi jau yra treniravęsi per 8 tūkst. karių iš devynių NATO valstybių – Vokietijos, Norvegijos, Nyderlandų, Belgijos, Čekijos,  Islandijos, Liuksemburgo, Kroatijos, Prancūzijos.  

 Išnašos 

 Nuorodos 
 NATO Priešakinių pajėgų bataliono kovinė grupė  

Kategorija:Dabartinės Lietuvos kariuomenės daliniai
Kategorija:Lietuvos kariuomenės Sausumos pajėgos
Kategorija:NATO pajėgumai Lietuvoje